বিজ্ঞানীরা সাধারণত এইচআইভি-১ এবং সিমিয়ান ইমিউনোডেফিসিয়েন্সি ভাইরাসের (SIVs) মধ্যকার সম্পর্ক মেনে নিয়েছেন। উল্লেখ্য, সিমিয়ান ইমিউনোডেফিসিয়েন্সি ভাইরাস (SIVs) পশ্চিম আফ্রিকার জঙ্গলে নরবানরের মাঝে ছড়িয়েছিল। আরো স্পষ্টভাবে বললে, এইচআইভি-১ এর সাথে শিম্পাঞ্জির মাঝে সংক্রমণ হওয়া এসআইভির অথবা পশ্চিমের নিম্নভূমির গরিলার মাঝে ছড়ানো SIVgor ভাইরাসের ঘনিষ্ঠ সম্পর্ক রয়েছে।  বিশ্বব্যাপী ছড়িয়ে পড়া এইচআইভি-১ (গ্রুপ এম বা প্রধান) এবং ক্যামেরুনের মানুষ হতে সংগ্রহকৃত (গ্রুপ এন) বিরল স্ট্রেইন গবেষণা করে দেখা গেছে এই ভাইরাসগুলো স্পষ্টত শিম্পাঞ্জির মাঝে ছড়ানো এসআইভিসিপিযি (SIVcpz s) স্ট্রেইন "Pan troglodytes troglodytes" ভাইরাস থেকেই এসেছে।এইচআইভি-১ এর আরেক স্ট্রেইন (গ্রুপ পি) স্পষ্টত গরিলার মাঝে সংক্রমিত এসআইভিগর (SIVgor) থেকে বিবর্তিত। সর্বশেষে, এইচআইভি-১ (গ্রুপ ও), যা ক্যামেরুনের প্রায় ১ লক্ষ মানুষকে সংক্রমিত করেছে তাও একই এসআইভিগর থেকে উৎপন্ন হয়েছে। বলা যায়, ক্যামেরুনের (পূর্বাঞ্চলে) সাংঘা নদীর কাছবর্তী এলাকাতেই এই ভাইরাসের সংক্রমণ শিম্পাঞ্জি থেকে মানুষের মাঝে ঘটে। অবশ্য কিছু বিজ্ঞানী এই সংক্রমণ ক্যামেরুনে হয়েছে বলে মানতে নারাজ। তাদের মতে কঙ্গো প্রজাতন্ত্রের দক্ষিণে, খুব সম্ভববত দেশটির রাজধানী কিনশাসাতেই প্রথম মানুষের মাঝে এইচআইভির সংক্রমণ ঘটে।

ভাইরাসের সনাক্তকরণ
শিম্পাঞ্জি ও গরিলা থেকে মানুষের মাঝে এইচআইভি-১
মে ১৯৮৪ঃ এইচটিএলভি-III
মে ১৯৮৬ঃ এইচআইভি নামকরণ